Diari Oficial de la Generalitat Valenciana


Sumari del DOGV 9346, del 24-05-2022 (2022/4312)

Extracte de la Resolució d'11 de maig de 2022, del Vicerectorat de Cultura i Societat de la Universitat de València, per la qual es convoca la segona edició del concurs Activa Cultura.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9346

Data del DOGV
:   24-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4312


Data del document
:   11-05-2022

Organisme emissor
:   Universitat de València

Tipus de document
:   Extracte

Anàlisi jurídica

 Descriptors 

:   * distinció honorífica

Extracte de la Resolució d'11 de maig de 2022, del Vicerectorat de Cultura i Societat de la Universitat de València, per la qual es convoca la segona edició del concurs Activa Cultura. [2022/4312]  
BDNS (identif.): 627132.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/627132)  
  
Primer. Persones beneficiàries  
A estudiants de la Universitat de València que cursen estudis oficials o propis de grau, màster o doctorat.  
  
Segon. Objecte  
Activa Cultura és un concurs destinat a estudiants de la Universitat de València que cursen estudis oficials o propis per a promoure les pràctiques culturals i artístiques com a mitjà d'expressió i crítica social i també d'utilitzar els espais universitaris com a plataforma dinàmica i oberta als seus interessos formatius, que premiarà els millors projectes i iniciatives que provinguen de col·lectius, associacions o que bé siguen individuals.  
  
Tercer. Bases reguladores  
La convocatòria està publicada en la url: https://links.uv.es/inux2FZ  
  
  
Quarta. Quantia  
L'import total de les ajudes ascendeix a 16.000 euros. La dotació econòmica per a cada projecte seleccionat serà de 2.000 euros euros en metàl·lic. Aquesta dotació es farà efectiva de la forma següent: un 50 % després de la resolució de la concessió i l'altre 50 % una vegada s'haja enllestit l'activitat beneficiària. La quantitat econòmica indicada per a cada projecte estarà subjecta a les retencions legalment establertes per la legislació fiscal.  
  
Cinqué. Termini de presentació de sol·licituds  
El termini per a presentar les sol·licituds s'iniciarà l'endemà de la publicació de l'extracte de la resolució de la convocatòria en el Diari Oficial de la Generalitat Valenciana (DOGV) i finalitzarà vint dies hàbils després.  
  
Sisé. Altres dades  
La sol·licitud haurà de ser acompanyada de la següent documentació:  
a) El formulari emplenat i signat (annex II)  
b) Fotocòpia del DNI, del NIE o del passaport de l'estudiant participant o dels membres del col·lectiu i, si escau, del NIF de l'associació  
c) Si les sol·licituts són presentades per col·lectius o associacions, cal incorporar el certificat de registre en el Cens d'Associacions de la Universitat de València.  
d) Currículum de l'estudiant. Si el projecte és presentat per una associació, equip o col·lectiu, cal presentar una memòria de les activitats realitzades.  
e) Declaració responsable de cada sol·licitant de l'ajuda, segons el model normalitzat que proporciona el Servei de Cultura Universitària, en el qual s'ha d'acreditar el compliment de les obligacions tributàries i de la Seguretat Social i el fet de no estar en cap de les circumstàncies que recullen els articles 13.2 i 13.3 de la llei 38/2003, general de subvencions. Les sol·licituds que presenten col·lectius o associacions hauran de portar la declaració responsable de cada estudiant, (annex III).  
  
  
València, 11 de maig de 2022.- La rectora, p. d. (DOGV 04.04.2022), la vicerectora de Cultura i Esport: Ester Alba Pagán.